
IZVJEŠĆE SA SJEDNICE VISOKOG SUDBENOG I
TUŽITELJSKOG VIJEĆA BIH
održane 18. prosinca 2024. godine
Status provedbe odredaba Zakona o izmjenama i dopunama Zakona o VSTV-u BiH u svezi izvješća o imovini i interesima sudaca i tužitelja i obraćanje NJ.E. Ambasadora Luigi Soreca, šefa Delegacije Evropske unije u Bosni i Hercegovini i specijalnog predstavnika Evropske unije u Bosni i Hercegovini
· VSTV izražava zahvalnost Nj.E. ambasadoru Soreki na produktivnoj razmjeni mišljenja o pitanju implementacije izmjena koji se odnose na integritet nositelja pravosudnih funkcija i izražava spremnost za održavanje sličnih razmjena periodično kako bi se raspravljalo o napretku i izazovima u svezi sa implementacijom revidiranog sustava prijave imovine.     

· Članovi VSTV-a BiH prepoznaju svoju odgovornost u predvođenju pravosudnih reformi kroz lični integritet.
· VSTV BiH ponovo ističe svoju opredjeljenost da vlastitim primjerom vodi reformu prijavljivanja imovine te u potpunosti provodi izmjenjeni sustav prijavljivanja imovine i interesa uz održavanje konstruktivne suradnje sa DEU u BiH, uključujući EU4Justice, između ostalog putem: 

· pravovremene konzultacije o svakoj predloženoj izmjeni obrasca izvješća o imovini i interesima; 

· izbjegavanja daljnjih odgoda u podnošenju početnih izvješća o imovini i interesima za 2023. godinu i osiguravanje kontinuiteta između godišnjih izvješća; 

· bez odlaganja dovršiti zapošljavanje osoblja Odjela za provođenje postupka po izvješćima u punoj suradnji sa promatračima EK; 

· finaliziranje sklapanja sporazuma o suradnji sa svim javnim institucijama relevantnim za provjeru izvješća o imovini i interesima;

· angažiranje na sljedećim zadacima propisanim zakonom, kao što su: (1) usvajanje kriterija rizika; (2) razvoj metodologije za izračun nesrazmjera između financijskih priliva i financijskih odliva; i (3) uspostavljanje mehanizma za podnošenja prijava. 

-  Usvajanje zapisnika sa sjednice Vijeća održane 27. i 28. studenog 2024. godine
- Usvajanje zapisnika o provedenom elektronskom odnosno telefonskom glasovanju od 6.12.2024. godine
· Vijeće je usvojilo zapisnik sa sjednice Vijeća, održane 27. i 28. studenog 2024. godine.

· Vijeće je usvojilo zapisnik o provedenom elektronskom odnosno telefonskom glasovanju od 6.12.2024. godine.
Informacija o realiziranju zaključaka sa sjednice Vijeća održane 27. i 28. studenog  2024. godine
· Vijeće je primilo k znanju prezentiranu informaciju o realiziranju zaključaka sa sjednice Vijeća održane 27. i 28. studenog  2024. godine.
Informacija – aktivnosti predsjednika VSTV-a BiH  
· Vijeće je primilo k znanju prezentiranu informaciju o aktivnostima predsjednika VSTV-a BiH.
Informacija – aktivnosti ravnatelja Tajništva VSTV-a BiH   
· Vijeće je primilo k znanju prezentiranu informaciju o aktivnostima ravnatelja Tajništva VSTV-a BiH.   
Prijedlog programa rada VSTV-a BiH za 2025. godinu
· Vijeće je usvojilo predloženi Program rada VSTV-a BiH za 2025. godinu i odobrilo njegovo objavljivanje na internetskoj stranici VSTV-a BiH.
Prijedlog plana provedbe Reformskog programa VSTV-a BiH za razdoblje 2024. - 2026. godine
· Vijeće je usvojilo predloženi Plan provedbe Reformskog programa, uz tehničku korekciju istaknutu od strane izvjestioca ispred Odjela za europske integracije i strateško planiranje, kao i sadržajne korekcije naglašene od strane predstavnika Odjela za unapređenje učinkovitosti i kvalitete pravosuđa.

· Vijeće je zadužilo Radnu skupinu, koju čine članovi Predsjedništva VSTV-a BiH, za praćenje provedbe Reformskog programa i Plana provedbe. 

· Vijeće će u narednom periodu razmotriti mogućnost produljenja roka Reformskog programa i prilagođavanja, ako bude usvojeno, Plana provedbe tom novom roku.

Usvajanje novih kriterija za ocjenjivanje rada nositelja pravosudnih funkcija u sudovima i tužiteljstvima:

- Kriteriji za ocjenjivanje rada sudaca u Bosni i Hercegovini

- Kriteriji za ocjenjivanje rada predsjednika sudova u Bosni i Hercegovini

- Kriteriji za ocjenjivanje rada tužitelja u Bosni i Hercegovini

- Kriteriji za ocjenjivanje rada glavnih tužitelja, zamjenika glavnih tužitelja i šefova odjela u tužiteljstvima u Bosni i Hercegovini

- Kriteriji za ocjenjivanje rada glavnog tužitelja Tužiteljstva Bosne i Hercegovine, Federalnog tužiteljstva Federacije Bosne i Hercegovine, Republičkog javnog tužiteljstva Republike Srpske i Tužiteljstva Brčko Distrikta Bosne i Hercegovine
· Vijeće je usvojilo Kriterije za ocjenjivanje rada sudaca u Bosni i Hercegovini.

· Vijeće je usvojilo Kriterije za ocjenjivanje rada predsjednika sudova u Bosni i Hercegovini.

· Vijeće je usvojilo Kriterije za ocjenjivanje rada tužitelja u Bosni i Hercegovini.

· Vijeće je usvojilo Kriterije za ocjenjivanje rada glavnih tužitelja, zamjenika glavnih tužitelja i šefova odjela u Bosni i Hercegovini.

· Vijeće je usvojilo Kriterije za ocjenjivanje rada glavnih tužitelja Tužiteljstva Bosne i Hercegovine, Federalnog tužiteljstva Federacije Bosne i Hercegovine, Republičkog javnog tužiteljstva Republike Srpske i Tužiteljstva Brčko distrikta Bosne i Hercegovine.

· Zadužuje se Odjel za pravosudnu analitiku i izvješćivanje da dostavi nadležnoj službi Parlamentarne skupštine BiH usvojene kriterije za ocjenjivanje rada nositelja pravosudnih funkcija u sudovima i tužiteljstvima, kako bi isti bili objavljeni u Službenom glasniku BiH i stupili na snagu do kraja 2024. godine shodno prelaznim odredbama u kriterijima.
Razmatranje informacije u svezi Nacrta zakona o VSTV-u BiH
· Vijeće je primilo k znanju prezentiranu informaciju u svezi Nacrta zakona o VSTV-u BiH.

· Vijeće će se obratiti Ministarstvu pravde BiH, kako bi se skrenula pažnja na uočene manjkavosti predloženih formulacija u članku 233. stavak (2) a u svezi sa stavkom (1).
Izmjena Pravilnika o postupku ocjenjivanja rada nositelja pravosudnih funkcija
· Vijeće je usvojilo Pravilnik o izmjeni Pravilnika o postupku ocjenjivanja rada nositelja pravosudnih funkcija.

· Zadužuje se Odjel za pravosudnu analitiku i izvješćivanje Tajništva VSTV-a BiH da osigura da se Pravilnik o izmjenama Pravilnika o postupku ocjenjivanja rada nositelja pravosudnih funkcija objavi u „Službenom glasniku Bosne i Hercegovine“ i da o tome obavijesti sve sudove i tužiteljstva.

· Zadužuje se Odjel za pravosudnu analitiku i izvješćivanje Tajništva VSTV-a BiH da informaciju o usvojenom Pravilniku o izmjenama Pravilnika o postupku ocjenjivanja rada nositelja pravosudnih funkcija dostavi Odjelu za pravna pitanja Tajništva VSTV BiH radi obavijesti o dopuni aktivnosti iz Akcijskog plana na implementaciji članka 17. točka (22) Zakona o izmjenama i dopunama Zakona o VSTV-u BiH. 

Zahtjev Općinskog suda u Konjicu za povećanje sistematiziranog broja pozicija stručnih suradnika za jednu poziciju – donošenje odluke
· Donosi se odluka o izmjeni sistematizacije u Općinskom sudu u Konjicu, na način da se ukupni broj sistematiziranih pozicija nositelja pravosudnih funkcija u ovom sudu povećava za jednu poziciju sa jedanaest na dvanaest, to jeste devet pozicija sudaca uključujući predsjednicu suda i tri pozicije stručnih suradnika.

· Odjel za imenovanje i napredovanje se zadužuje da pripremi i dostavi navedenu odluku Općinskom sudu u Konjicu i Ministarstvu pravosuđa, uprave i lokalne samouprave Hercegovačko-neretvanskog kantona.

· Konstatira se da objava javnog natječaja za popunjavanje pozicije stručnog suradnika u Općinskom sudu u Konjicu se može izvršiti tek nakon što predsjednica suda dostavi Visokom sudskom i tužiteljskom vijeću Bosne i Hercegovine pismeno izjašnjenje nadležnog ministarstva da su u proračunu obezbijeđena potrebna financijska sredstva za angažiranje novog stručnog suradnika.

Zahtjev za povećanje sistematiziranog broja tužitelja u Kantonalnom tužiteljstvu Tuzlanskog kantona – donošenje odluke
· Donosi se odluka o izmjeni sistematizacije u Kantonalnom tužiteljstvu Tuzlanskog kantona, na način da se ukupni broj sistematiziranih pozicija nositelja pravosudnih funkcija u ovom tužiteljstvu povećava za dvije pozicije, sa trideset osam na četrdeset pozicija tužitelja, uključujući glavnog tužitelja.

· Odjel za imenovanje i napredovanje se zadužuje da pripremi i dostavi navedenu odluku Kantonalnom tužiteljstvu Tuzlanskog kantona i Ministarstvu pravosuđa i uprave Tuzlanskog kantona.

· Konstatira se da objava javnog natječaja za popunjavanje pozicija novih tužitelja u Kantonalnom tužiteljstvu Tuzlanskog kantona se može izvršiti tek nakon što glavni tužitelj dostavi Visokom sudbenom i tužiteljskom vijeću Bosne i Hercegovine pismeno izjašnjenje nadležnog ministarstva da su u proračunu obezbijeđena potrebna financijska sredstva za angažiranje novih tužitelja.

Informacija o zaključku Stalnog povjerenstva za učinkovitost i kvalitetu sudova u svezi sprečavanja zastara u predmetima izvršenja kaznenih sankcija i prijedlog zaključka Stalnom povjerenstvu za učinkovitost i kvalitetu tužiteljstava za postupanje tužiteljstava
· Potrebno je da predsjednik suda koji je nadležan za upućivanje osuđenog lica na izdržavanje kazne zatvora, dostavlja bez odlaganja tužiteljstvu, nadležnom za podnošenja prijedloga sudu za nepravo ponavljanje kaznenog postupka, informaciju kazneno-popravnog zavoda o nemogućnosti izvršenja pravomoćno izrečene kazne zatvora određenom licu do odsluženja prethodno započetog izvršenja kazne zatvora izrečene istom licu drugom pravomoćnom presudom.

· Potrebno je da  glavni tužitelji Tužiteljstva BiH i Tužiteljstva Brčko distrikta BiH donesu obvezujuće naputke za tužitelje pomenutih tužiteljstava, odnosno da takve naputke donesu glavni tužitelji Federalnog tužiteljstva FBiH i Republičkog javnog tužiteljstva RS za tužiteljstva sa područja svoje nadležnosti, na način da se obvezujućim naputcima propiše postupanje tužitelja u tužiteljstvu nadležnom za podnošenje prijedloga sudu za nepravo ponavljanje kaznenog postupka, nakon što predsjednik suda informira tužiteljstvo o dopisu kazneno-popravnog zavoda sa informacijom o nemogućnosti izvršenja pravomoćno izrečene kazne zatvora određenom licu do odsluženja prethodno započetog izvršenja kazne zatvora koja je izrečena istom licu drugom pravomoćnom presudom.

· Zadužuje se Odjel za pravosudnu analitiku i izvješćivanje da o usvojenim zaključcima dopisom informira sve sudove i tužiteljstva u BiH.

Izvješće o provedbi plana aktivnosti za realiziranje preporuka Izvješća o eksternoj reviziji rada Vijeća
· Nalaže se nadležnim odjelima da pri sljedećem izvješćivanju dostave informacije koje jasno prikazuju razinu realiziranja preporuka kojima su zaduženi i obrazloženje eventualnih razloga za neispunjavanje istih.

· Nalaže se nadležnim odjelima da, u svezi sa preporukom br. 13, točka 5.1. razviti sveobuhvatan višegodišnji strateški pristup, do sljedećeg izvješćivanja dostave prijedloge za realiziranje navedene preporuke.

· U preporuci 14, točka 5.1. Strategija upravljanja sudovima, iza riječi „sudovima“ dodaje se i „tužiteljstvima“, kako bi se uspostavio sveobuhvatan pristup upravljanju pravosudnim institucijama.

· Imenovanje vršitelja dužnosti predsjednika Kantonalnog suda u Sarajevu;

· Imenovanje vršitelja dužnosti predsjednika Općinskog suda u Visokom       
· Vijeće je imenovalo suca Todorović Igora za vršitelja dužnosti predsjednika Kantonalnog suda u Sarajevu počev od 1.2.2025. godine do stupanja na dužnost predsjednika suda imenovanog na mandatni period. 
· Vijeće je imenovalo sutkinju Merdić Amiru za vršitelja dužnosti predsjednika Općinskog suda u Visokom počev od 19.1.2025. godine do stupanja na dužnost predsjednika suda imenovanog na mandatni period.   

· Prestanak mandata suca Kantonalnog suda u Zenici

· Prestanak mandata  suca  Kantonalnog suda u Mostaru;

· Prestanak mandata  suca  Općinskog suda u Mostaru;

· Prestanak mandata  suca  Osnovnog suda u Sokocu.
· Vijeće je donijelo odluku o prestanku mandata Ćatić Merimi, sutkinji Kantonalnog suda u Mostaru, sa danom 1.3.2025. godine, zbog podnošenja ostavke, radi odlaska u mirovinu.
· Vijeće je donijelo odluku o prestanku mandata Halilović Nusretu, sucu Kantonalnog suda u Zenici, sa danom 28.2.2025. godine, zbog podnošenja ostavke, radi odlaska u mirovinu.
· Vijeće je donijelo odluku o prestanku mandata Medić Damiru, sucu Općinskog suda u Mostaru, sa danom 25.2.2025. godine, radi odlaska u mirovinu.
· Vijeće je donijelo odluku o prestanku mandata Roić Igoru, sucu Osnovnog suda u Sokocu, sa danom 31.1.2025. godine, zbog podnošenja ostavke.

Donošenje odluke o datumu preuzimanja dužnosti
· Vijeće je donijelo zaključak da se raspravljanje i odlučivanje o pitanju datuma preuzimanja dužnosti Kurtović Denisa na poziciju suca Suda Bosne i Hercegovine odlaže do donošenja odluke po uloženom vanrednom pravnom lijeku.
Informacija o zaključcima konferencije „Pravci budućeg razvoja Pravosudnog informacijskog sustava Bosne i Hercegovine“
· Vijeće je primilo k znanju informaciju o diskusiji sa održane Konferencije IKT službenika u pravosuđu BiH koja se odnosila na trenutačnu poziciju i obveze IKT službenika u pravosudnim institucijama, razloge njihovog rastućeg nezadovoljstva i rizike koje takvo stanje može izazvati po pravosudni informacijski sustav i njegove ključne informacijske servise, što u konačnici može ugroziti i funkcioniranje cjelokupnog pravosuđa u BiH.

· Vijeće zadužuje Odjel za IKT za dostavljanje dopisa svim rukovoditeljima pravosudnih institucija u BiH sa smjernicama za realiziranje mjera utvrđenih Srednjoročnom strategijom razvoja PIS-a BiH koje se tiču unaprijeđenja statusa IKT službenika u pravosudnim institucijama kao što su:

· izmjena sistematizacije ili opisa posla koji bi bolje reflektirali stvarne zadatke i obveze IKT službenika u zavisnosti od veličine i specifičnosti svake pravosudne institucije,

· oslobađanje IKT službenika od obveza i zadataka koje ne spadaju u njihov domen djelovanja,

· iznalaženje načina za adekvatnu financijsku kompenzaciju IKT službenika u toku redovitog rada i  van radnog vremena,

· planiranje edukacije IKT službenika na godišnjem nivou.
· Vijeće je primilo k znanju informaciju u svezi problema sa ljudskim resursima u Odjelu za IKT i posljedicama koje one mogu izazvati u svezi funkcioniranja Pravosudnog informacijskog sustava Bosne i Hercegovine.

Predstavljanje projekta "EU Projekat za povećano korišćenje administrativnih izvora podataka u proizvodnji zvanične statistike u BiH" i suradnja sa VSTV BiH
· Vijeće je odobrilo testiranje novih funkcionalnosti CMS/TCMS-a koji se odnose na elektronsku izradu statističkih listića te je usvojilo predloženu listu institucija za testiranje sukladno sa dinamikom koju utvrdi Odjel za IKT.

· Vijeće je usvojilo zaključak kojim se daje potpora daljem razvoju CMS/TCMS-a te suradnji između VSTV BiH i pravosudnih institucija sa jedne strane i entitetskih zavoda za statistiku i Agencije za statistiku BiH sa druge strane. 
Usvajanje Plana sjednica VSTV-a BiH za razdoblje siječanj - lipanj 2025. godine
· Vijeće je usvojilo Plan sjednica VSTV-a BiH za razdoblje siječanj - lipanj 2025. godine.
Zahtjevi za izuzeće glavnog stegovnog tužitelja
· Vijeće je usvojilo zahtjev za izuzeće glavnog stegovnog tužitelja za postupanje u predmetu UDT DP 014259 24.

· Vijeće je, primjenom automatiziranog sustava odabira, odredilo Ammru Džafić-Dželalagić za postupanje u predmetu UDT DP 014259 24.

· Vijeće je usvojilo zahtjev za izuzeće glavnog stegovnog tužitelja za postupanje u predmetu UDT DP 014313 24.

· Vijeće je, primjenom automatiziranog sustava odabira, odredilo Damira Čajića za postupanje u predmetu UDT DP 014313 24.

Zahtjev Kantonalnog suda Široki Brijeg za odobrenje prijema donacije
· Vijeće je odobrilo zahtjev Kantonalnog suda Široki Brijeg za odobrenje prijema donacije.
Donošenje odluke o raspisivanju javnog natječaja za poziciju predsjednika Ustavnog suda Republike Srpske.
· Vijeće je donijelo odluku o raspisivanju javnog natječaja za poziciju predsjednika Ustavnog suda Republike Srpske.
Razno

